[{"text_idx": "#000004", "text": "Piletikontrolli asendamine automaatva\u0308ravaga no\u0303uab kogemusi. Kelle poole po\u0308o\u0308rduda?"}, {"text_idx": "#000005", "text": "To\u0308o\u0308jo\u0303upuudus, koroonakriis ja turvakaalutlused: ko\u0303ik toovad kaasa selle, et nii muuseumides, kinodes, na\u0308itustel kui mujal, kus vanasti veendusid kliendi pileti olemasolus luust ja lihast piletikontrollid, on su\u0308steemid asendatud automaatsete va\u0308ravatega."}, {"text_idx": "#000006", "text": "Ajaloolisse hoonesse kaasaegse tehnika sobitamine on omaette kunst, eriti kui tegemist on muinsuskaitsealuse ehitisega."}, {"text_idx": "#000007", "text": "\u201eKellel va\u0308hem kogemust, see ei suuda sarnast asja pakkuda. Me oleme neid seadmeid paigaldanud ja to\u0308o\u0308s hoidnud 15 aastat ja teame, mis la\u0308heb la\u0308bi, mis mitte,\u201c u\u0308tleb Anton Batanov nii automaatva\u0308ravaid kui kassasu\u0308steeme arendavast ja pakkuvast ettevo\u0303ttest Ektaco. \u201ePaks Margareeta, Lennusadam, tuletornid Hiiumaal, Vana Ru\u0308u\u0308tli ta\u0308nava eramuuseum,\u201c loetleb ta projekte, kus su\u0308steemid paika on pandud."}, {"text_idx": "#000009", "text": "Hea nii kokkuhoiuks kui ohutusno\u0303uete ta\u0308itmiseks"}, {"text_idx": "#000010", "text": "Lisaks piletikontrollile va\u0308hendavad automaatva\u0308ravad vajadust piletimu\u0308u\u0308jate ja\u0308rele, sest piletit saab osta ka internetist. Mo\u0303nes paigas, na\u0308iteks Kiek in de Ko\u0308ki muuseumis on 300 meetri pikkune maa-alune bastionika\u0308ik, kus ohutuse mo\u0303ttes on pidevalt vaja u\u0308levaadet, kui palju seal inimesi viibib. Va\u0308ravad annavad sellest selge pildi."}, {"text_idx": "#000011", "text": "Et va\u0308ravatesu\u0308steem sisse seada ja sellest maksimaalne kasu ka\u0308tte saada, on oluline, et lisaks tuleks kaasa ka vajalik tarkvara ja et asi sobituks kassasu\u0308steemi ja muude tehniliste lahendustega."}, {"text_idx": "#000012", "text": "\u201eMa olen na\u0308inud Euroopa linnades, kuidas va\u0308ravad on ku\u0308ll u\u0308les pandud, aga need seisavad jo\u0303ude, sest su\u0308steemi pole sisseseadmisel korralikult la\u0308bi mo\u0303eldud,\u201d ra\u0308a\u0308gib Batanov. \u201cMeil on lahendus va\u0308ga mitmetasandiline: lisaks va\u0308ravatele endile on olemas ka IT-su\u0308steem. Eraldi midagi arendama hakata pole vaja.\u201c"}, {"text_idx": "#000013", "text": "Lisaks peab enne paigaldamist mo\u0303tlema la\u0308bi nii ku\u0308lastajate liikumistrajektoori kui tehnilised lahendused, kuidas vedada kaableid jmt. Va\u0308ravad saavad pidevalt vatti ka fu\u0308u\u0308siliselt: neile minnakse vastu, neid surutakse, neile toetutakse ja seeto\u0303ttu peavad nad olema va\u0308ga tugevalt paigaldatud. Selleks oli vaja tihti puurida paekivisse auke, valada betooni. Mo\u0303nes kohas polnudki muud teha, kui valmistada roostevabast terasest alusplaat, mille liimisime po\u0303randa keraamiliste plaatide ku\u0308lge ja kinnitasime sellele va\u0308ravad."}, {"text_idx": "#000016", "text": "Selleks, et asjaga kusagilt pihta hakata, on ko\u0303ige mo\u0303istlikum spetsialistid olukorraga tutvuma kutsuda, nii saavad nad ko\u0303ige paremaid omapoolsed lahendusvariandid va\u0308lja pakkuda."}, {"text_idx": "#000022", "text": "Ja\u0308tkates no\u0303ustud Ku\u0308psiste kasutamisega ja Privaatsustingimustega"}]